***Privitak 3.* Obrazac obrazloženja Posebnog dijela financijskog plana za korisnike treće razine**

**Sažetak djelokruga rada proračunskog korisnika**

Sveučilište Josipa Jurja Strossmayera u Osijeku (u daljnjem tekstu Sveučilište) je javno visoko učilište i obrazovna ustanova koja povezivanjem znanstvenog istraživanja, umjetničkog stvaralaštva, studija i nastave razvija znanost, struku i umjetnost, priprema studente za obavljanje profesionalnih djelatnosti na temelju znanstvenih spoznaja i metoda, kao i umjetničkih vrijednosti, obrazuje znanstveni umjetnički pomladak, sudjeluje u ostvarivanju društvenih interesa studenata te promiče međunarodnu, posebice europsku, suradnju u visokom obrazovanju te znanstvenoj i umjetničkoj djelatnosti. Sveučilište osigurava unutarnju i vanjsku mobilnost studenata i nastavnika, racionalno korištenje ljudskih i materijalnih resursa, razvoj multidisciplinarnih studija te nadzor i stalni rast kvalitete, kao i konkurentnost nastavnoga, znanstvenoga, umjetničkog i stručnog rada te razvija jedinstveni informacijski i knjižnični sustav. Sveučilište ispunjava svoju ulogu kroz akademsko obrazovanje na fakultetima, sveučilišnim odjelima i Akademiji za umjetnost i kulturu, na sveučilišnim i stručnim studijima na kojima je primarna nastavna djelatnost i prijenos znanja na nove naraštaje u skladu sa zakonskim odredbama.

U sastavu Sveučilišta djeluju znanstveno nastavne sastavnice - fakulteti, jedna umjetničko nastavna sastavnica - Akademija za umjetnost i kulturu, četiri odjela kao znanstveno nastavne podružnice Sveučilišta, dvije javne ustanove Studentski centar i Gradska i sveučilišna knjižnica, trgovačko društvo Tera Tehnopolis d.o.o., te posebna podružnica Sveučilišta Sveučilišni centar za unapređenje i osiguranje kvalitete visokog obrazovanja i znanstveno istraživačka sastavnica kao podružnica Sveučilišta - Sveučilišni centar za bibliografsku-dokumentacijsku građu o Josipu Jurju Strossmayeru i crkvenoj povijesti.

Statutom Sveučilišta uređeno je ustrojstvo, djelatnost i poslovanje Sveučilišta Josipa Jurja Strossmayera u Osijeku, ovlasti i način odlučivanja sveučilišnih tijela, način ustrojavanja i izvođenja sveučilišnih studija, status nastavnika, suradnika, znanstvenika i drugih zaposlenika, status studenata i druga pitanja značajna za Sveučilište, a u skladu sa Zakonom o znanstvenoj djelatnosti i visokom obrazovanju.

Sveučilište je javno visoko učilište koje ustrojava i izvodi znanstveno, umjetničko i razvojno istraživanje, posebice ostvarivanje znanstvenih programa od strateškog interesa za Republiku Hrvatsku, umjetničko stvaralaštvo i stručni rad te na njima utemeljeno preddiplomsko, diplomsko i poslijediplomsko obrazovanje. Svoje zadaće Sveučilište ostvaruje u skladu s potrebama zajednice u kojoj djeluje.

Svrha Sveučilišta proizlazi iz sadržaja osnovnih djelatnosti Sveučilišta utvrđenih Statutom Sveučilišta:

- visokoškolsko obrazovanje,

- ustrojavanje i izvođenje sveučilišnih preddiplomskih, integriranih preddiplomskih i

diplomskih, diplomskih i poslijediplomskih studija te stručnih studija,

- ustrojavanje i izvođenje sveučilišnih interdisciplinarnih studija,

- ustrojavanje i izvođenje programa stručnog usavršavanja u okviru cjeloživotnog obrazovanja,

- istraživanje i eksperimentalni razvoj u području prirodnih znanosti, tehničkih znanosti,

biomedicine i zdravstva i biotehničkih znanosti,

- istraživanje u području društvenih znanosti, humanističkih znanosti te području umjetnosti,

- obavljane znanstvenog i visokostručnog rada uz uvjete utvrđene posebnim propisima,

- izdavačka, knjižnična i informatička djelatnost za potrebe nastave, znanstvenog i stručnog rada,

- izrada stručnih mišljenja i vještačenja.

Sveučilište može obavljati i druge djelatnosti bez upisa u sudski registar u manjem opsegu koje služe unaprjeđivanju registrirane djelatnosti i pridonose iskorištenju prostornih i kadrovskih kapaciteta te opreme.

Na Sveučilištu – rektoratu i odjelima odvijaju se sljedeće osnovne djelatnosti: nastavni rad, znanstveni rad, stručni rad i upravljanje.

Temelj poslovnog funkcioniranja Sveučilišta je politika osiguravanja kvalitete kojom se iskazuje usmjerenost uprave i svih djelatnika Sveučilišta prema kontinuiranom promicanju visokih standarda kvalitete studiranja, znanstveno-istraživačkog, umjetničkog i stručnog rada te upravljanja. Sveučilište kontinuirano promiče kulturu kvalitete svih unutarnjih i vanjskih dionika, ponajprije studenata, nastavnog i nenastavnog osoblja Sveučilišta te društvenih i gospodarskih subjekata s kojima surađuju. Temelj kvalitetnog obrazovanja na Sveučilištu su kontinuirano unaprjeđivanje nastave, uvjeta studiranja, praćenje napredovanja studenata, kontinuirano unaprjeđivanje znanja nastavnika i suradnika, stjecanje novih i/ili povećanje postojećih kompetencija (bilo putem različitih vrsta usavršavanja, mobilnosti, znanstveno-istraživačke, stručne ili umjetničke djelatnosti) te prenošenje istih kroz nastavni proces te uključivanje studenata u istraživanje i projekte.

**Šifra i naziv aktivnosti/ projekta**

Zakonske i druge pravne osnove

* Zakon o visokom obrazovanju i znanstvenoj djelatnosti (NN 119/22.)
* Zakon o proračunu (NN 144/21.) članak 25.;
* Pravilnik o proračunskom računovodstvu i Računskom planu (NN 124/14, 115/15, 87/16, 3/18, 126/19 i 108/20);
* Upute za izradu prijedloga financijskog plana razdjela 080 - Ministarstvo znanosti i obrazovanja (razdjel 080) za razdoblje 2023-2025. – rujan 2022.
* Zakona o ustanovama (NN 76/93, 29/97, 47/99, 35/08, 127/19.);
* Zakon o osiguravanju kvalitete u znanosti i visokom obrazovanju (NN 45/09.)
* Statut Sveučilišta Josipa Jurja Strossmayera u Osijeku

|  |  |  |  |
| --- | --- | --- | --- |
| Aktivnost | Plan 2023. | Povećanje/Smanjenje | Novi plan 2023. |
| A621003 | 2.852.486 | -867.404 | 1.985.082 |
| A622122 | 1.365.988 | -273.901 | 1.092.087 |
| A679090 | 866.545 | 55.927 | 922.472 |
| A621038 | 2.491 | 2.491 | 0 |
| A621181 | 16.256 | 33.744 | 50.000 |
| A679071 | 1.073.638 | 463.118 | 1.536.756 |
| A679110 | 150.750 | 0 | 150.750 |
| K679084 | 2.124.625 | -1.213.751 | 910.874 |

Ove aktivnosti sastoje se od plaća financiranih od strane Državne riznice (A621003), programskog financiranja Sveučilišta Josipa Jurja Strossmayera u Osijeku (A622122), redovne djelatnosti odnosno podmirivanja tekućih troškova Sveučilišta Josipa Jurja Strossmayera u Osijeku (A679090), programa vježbaonica visokih učilišta- mentorstva (A621038), A621058 financiranja prijevoza studenata i A679071 se odnosi na projekte Sveučilišta Josipa Jurja Strossmayera u Osijeku iz EU sredstava. Većinom se sve ove aktivnosti provode svake godine jedino je novina A621181 koja se odnosi na podmirivanje troškova sudskih presuda u narednom razdoblju.

**CILJEVI PROVEDBE PROGRAMA U RAZDOBLJU 2023. – 2025. I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**CILJ 1.**

**Studijski programi**

OBRAZLOŽENJE CILJA

Revidiranje postojećih studijskih programa i uvođenje novih kroz usklađivanje ishoda učenja kao odgovor na zahtjeve „okoline“ (gospodarstva, javne uprave) za promjenama i prilagodbama struke, znanosti i tehnologije razvoju tržišta i njegovim potrebama koji će biti vidljivi na izvršenju financijskog plana za 2023. godinu.

**CILJ 2.**

**Sveukupno povećanje obujma znanstveno istraživačkog rada**

OBRAZLOŽENJE CILJA

Znanstvenoistraživački rad se treba temeljiti na fundamentalnim, primijenjenim i razvojnim istraživanjima kojima se prikuplja znanstvena građa, sistematiziraju postojeće znanstvene spoznaje, oblikuju i prezentiraju znanstvena postignuća. Kao osnovni preduvjet ovom ispunjavanju ovog cilja prepoznaju se domaći i međunarodnim znanstveni, istraživački i tehnologijski projekti. Objavljivanje radova u časopisima te aktivnosti vezane uz popularizaciju znanosti putem tribina, okruglih stolova i festivala glavne su aktivnosti vezane uz ispunjavanje ovog cilja koji će biti vidljivi na izvršenju financijskog plana za 2023. godinu.

**CILJ 3.**

**Mobilnost studenata i zaposlenika (nastavno i nenastavno osoblje)- EU projekti**

OBRAZLOŽENJE CILJA

poticati korištenje programa EU i ostalih međunarodnih programa za unapređenje kvalitete sustava visokog obrazovanja. Pokazatelji učinka za 2023. godinu će biti vidljivi u izvršenju financijskog plana za 2023. godinu.

**Čelnik ustanove:**

**\_\_\_\_\_\_\_\_\_\_\_\_\_\_\_\_\_\_**